Το 1997, στo Μπάρι, μετείχαν 13 χώρες που αποτελεί ρεκόρ συμμετοχής μέχρι σήμερα για το μεσογεικό τουρνουά. Χωρίστηκαν σε τέσσερις ομίλους. Η Ελλάδα είχε άλλη μια διάκριση, αφού κατάφερε να κατακτήσει το χάλκινο μετάλλιο. Αγωνίστηκε στον Γ΄ όμιλο με Γαλλία και Σαν Μαρίνο, από τον οποίο πέρασε έυκολα με δύο νίκες και προκρίθηκε στα ημιτελικά. Εκεί αντιμετώπισε την Τουρκία, από την οποία ηττήθηκε στην παράταση με το χρυσό γκολ. Στον μικρό τελικό νίκησε την Ισπανία και πήρε την τρίτη θέση. Η μεσογειακή ομάδα ήταν η εθνική Ελπίδων (Κ-23). Πρώτος σκόρερ της ομάδας ήταν ο Νίκος Λυμπερόπουλος με 5 γκολ.